บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๒ ประจำปี ๒๕๖๒

วันอังคารที่ ๘ พฤษภาคม ๒๕๖๒

ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นายพิชิต สมน้อย | ส.อบต.ม.๑๐ | พิชิต สมน้อย |  |
| ๒. | นางสงบ แก้วคูนอก  | ส.อบต.ม.๘ | สงบ แก้วคูนอก |  |
| ๓. | นายบุญพงษ์ ฝาไธสง | ส.อบต.ม.๔ | บุญพงษ์ ฝาไธสง |  |
| ๔. | นายปิยะ สวัสดิ์พรไพบูลย์ | ส.อบต.ม.๑๔ | ปิยะ สวัสดิ์พรไพบูลย์ |  |
| ๕. | นายภมรทัศน์ นิติโสภณทัศน์ | ส.อบต.ม.๑๔ | ภมรทัศน์ นิติโสภณทัศน์ |  |
| ๖. | นายมนตรี ชัยลิ้นฟ้า | ส.อบต.ม.๑๒ | มนตรี ชัยลิ้นฟ้า |  |
| ๗. | นายธีรภัทร์ คำสิงห์นอก | ส.อบต.ม.๖ | ธีรภัทร์ คำสิงห์นอก |  |
| ๘. | นายไพรัตน์ เสริมนอก | ส.อบต.ม.๕ | ไพรัตน์ เสริมนอก |  |
| ๙. | นายสมบูรณ์ ทางไธสง | ส.อบต.ม.๓ | สมบูรณ์ ทางไธสง |  |
| ๑๐. | นางเนี้ยม ประสิทธิ์สุวรรรณ์  | ส.อบต.ม.๘ | เนี้ยม ประสิทธิ์สุวรรรณ์ |  |
| ๑๑. | นายธนาคม สียางนอก | ส.อบต.ม.๖ | ธนาคม สียางนอก |  |
| ๑๒. | นายสุวรรณ มะปะโท | ส.อบต.ม.๑๑ | สุวรรณ มะปะโท |  |
| ๑๓. | นายธวัชชัย นาหนองขาม | ส.อบต.ม.๑๐ | ธวัชชัย นาหนองขาม |  |
| ๑๔. | นายบุญช่วย ลุ่มนอก | ส.อบต.ม.๑๖ | บุญช่วย ลุ่มนอก |  |
| ๑๕. | นายทองใบ ศิริมนตรี | ส.อบต.ม.๑๒ | ทองใบ ศิริมนตรี |  |
| ๑๖. | นางสุดาวัน พลดงนอก | รองประธานสภา | สุดาวัน พลดงนอก |  |
| ๑๗. | นายอนุรักษ์ นาหนองขาม | ส.อบต.ม.๑๐ | อนุรักษ์ นาหนองขาม |  |
| ๑๘. | นายอุดม เบียดนอก | ส.อบต.ม.๙ | อุดม เบียดนอก |  |
| ๑๙. | นายพุฒ ภูคำศักดิ์ | ส.อบต.ม.๙ | พุฒ ภูคำศักดิ์ |  |
| ๒๐. | นายศักดิ์ดา มีกรอบทอง | ส.อบต.ม.๕ | ศักดิ์ดา มีกรอบทอง |  |
| ๒๑. | นางสมจิต พังไธสง  | ส.อบต.ม.๓ | สมจิต พังไธสง |  |
| ๒๒. | นายเลา สุทธรัตน์ | ส.อบต.ม.๔ | เลา สุทธรัตน์ |  |
| ๒๓. | นางสาวศรีเสาวลักษณ์ เย็นวัฒนา | เลขาฯสภา | ศรีเสาวลักษณ์ เย็นวัฒนา |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นายบุญช่วย พลศรี | รองนายก อบต. | บุญช่วย พลศรี |  |
| ๓. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๔. | นายชาญ ฮุยสุสดี | เลขานุการนายก | ชาญ ฮุยสุสดี |  |
| ๕. | นางสาวณัฐนรีย์ อินทรักษ์ | บุคคลากร | ณัฐนรีย์ อินทรักษ์ |  |

ผู้ไม่เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |  |
| ๑. | นางสุดาวัน พลดงนอก | รองประธานสภา | ลา |  |
| ๒. | นายปิยะ สวัสดิพรไพบูลย์ | ส.อบต.หมู่ ๑๔ | ลา |  |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

1. องค์การบริหารส่วนตำบลประทาย เชิญท่านสมาชิกสภาองค์การบริหารส่วนตำบลประทายประชุมสภาสมัยสามัญในวันนี้ ตามที่ได้ประกาศสมัยประชุมสภาองค์องค์การบริหารส่วนตำบลประทายเป็นการเปิดประชุมสมัยสามัญประจำปี สมัยที่ ๒ ประจำปี ๒๕๖๒ มีกำหนด ๑๕ วัน เนื่องจากถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. รายงานการรับเงิน-การจ่ายเงิน ขององค์การบริหารส่วนตำบลประทาย ประจำปีงบประมาณ ๒๕๖๒ เดือนตุลาคม ถึงเดือนพฤษภาคม ๒๕๖๒ ประมาณการรายรับตามข้อบัญญัติงบประมาณรายจ่ายประจำปี พ.ศ.๒๕๖๒ ประมาณการไว้ ๒๗,๓๖๕,๖๐๐ บาท ปัจจุบันองค์การบริหารส่วนตำบลประทายได้รับงบประมาณที่รัฐบาลได้จัดสรรให้และจัดเก็บเอง พร้อมเงินอุดหนุนจากรัฐบาล รวมเป็นเงิน ๑๘,๓๒๕,๖๐๖.๙๐ บาท ยังคงต่ำกว่าประมาณการรายรับเป็นยอดเงิน ๙,๐๓๙,๙๙๓.๑๐ บาท จึงเรียนทุกท่านได้ทราบโดยทั่วกัน
3. เมื่อวันที่ ๑๙ เมษายน ๒๕๖๒ ที่ผ่านมาได้เกิดวาตภัยขึ้นในเขตพื้นที่องค์การบริหารส่วนตำบลประทาย บ้านเรือน ยุ้ง ฉาง คอกสัตว์ ได้รับความเสียหายเป็นจำนวนมาก องค์การบริหารส่วนตำบลได้ออกสำรวจและให้ความช่วยเหลือตามระเบียบที่กำหนด ความเสียหายที่เกิดขึ้นทั้งหมดในพื้นที่องค์การบริหารส่วนตำบลประทาย ๔๔ หลังคาเรือน ได้รับการเยี่ยวยาจากจังหวัดนครราชสีมาผ่านอำเภอประทายเป็นถุงยังชีพ ส่วนองค์การบริหารส่วนตำบลประทายได้ช่วยเหลือหลังเกิดภัยตามหลักเกณฑ์ที่กำหนดามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕๕๖
4. ขอขอบคุณสมาชิกสภาองค์การบริหารส่วนตำบลประทายทุกท่านที่ให้ความร่วมมือเข้าร่วมพิธีราชาภิเษกพระบาทสมเด็จพระเจ้าอยู่หัวมหาวชิราลงกรณบดินทรเทพยวรางกูร ขึ้นเป็นพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว พระมหากษัตริย์รัชกาลที่ ๑๐ แห่งราชวงศ์จักรีอย่างสมบูรณ์
5. องค์การบริหารส่วนตำบลประทายมีโครงการศึกษาดูงานในวันที่ ๑๒ – ๑๕ พฤษภาคม ๒๕๖๒ เรื่อง การบริหารจัดการบ้านเมืองที่ดี หลักปรัชญาเศรษฐกิจพอเพียง การบริหารจัดการขยะ และการบำบัดน้ำเสีย จังหวัดเพชรบุรี และจังหวัดประจวบคีรีขันธ์ ในส่วนสถานที่ดูงานเราศึกษาดูงานที่ อบต.ปากน้ำปราน จังหวัดประจวบคีรีขันธ์ โครงการสวนสมเด็จพระศรีนครินทราบรมราชชนนี จังหวัดเพชรบุรี และโครงการศึกษาวิจัยและพัฒนาสิ่งแวดล้อมแหลมผักเบี้ย จังหวัดเพชรบุรี รวมสามแห่งซึ่งแต่ละสถานมีจุดเด่นแตกต่างกันไป การไปศึกษาดูงานในคราวนี้น่าจะเกิดประโยชน์ต่อองค์กรของเราเป็นอย่างยิ่ง

ระเบียบวาระที่ ๒ รับรองรายงานการประชุมครั้งที่ผ่านมา

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

ระเบียบวาระที่ ๓ เรื่องเสนอเพื่อพิจารณา

ประธานสภา ๓.๑ เรื่องสูบน้ำเข้าสระประปา

 ตามที่ท่านสมาชิกสภาองค์การบริหารส่วนตำบลประทาย หมู่ที่ ๙ บ้านนางิ้ว ได้แจ้งเรื่องน้ำในสระประปาประจำหมู่บ้านในขณะนี้เหลือน้อยเกรงหากฝนไม่ตกตามฤดูกาลจะไม่มีน้ำสำหรับสูบขึ้นทำประปาบริการให้กับราษฎรภายในหมู่บ้านจึงขอให้ผู้บริหารได้พิจารณาในการสูบน้ำเข้าบ่อประปาบ้านนางิ้วให้ด้วย

นายกอบต. - ผู้บริหารเห็นความสำคัญและปัญหาที่เกิดขึ้นในหมู่บ้านนางิ้วแล้วปัญหาเรื่องน้ำเป็นปัญหาที่ยิ่งใหญ่หากไม่มีน้ำใช้ในการอุปโภค-บริโภค ในส่วนนี้จะให้ฝ่ายป้องกันได้ออกสำรวจเพื่อพิจารณาความช่วยเหลือให้กับบ้านนางิ้วเป็นการเร่งด่วนคะ

ที่ประชุม ได้พิจารณาร่วมกันในการช่วยเหลือแก้ไขปัญหาเรื่องน้ำให้กับบ้านนางิ้ว

มติที่ประชุม มีมติเป็นเอกฉันท์ในการช่วยเหลือบ้านนางิ้วในการแก้ไขปัญหาเรื่องน้ำในการอุปโภค-บริโภค

ระเบียบวาระที่ ๔ เรื่องอื่นๆ

ส.อบต.ม.๓ ผมนายสมบูรณ์ ทางไธสง สมาชิกสภาองค์การบริหารส่วนตำบลประทายหมู่ที่ ๓ ขอขอบคุณผู้บริหาร สมาชิกองค์การบริหารส่วนตำบลทุกท่านสำหรับน้ำประปาส่วนภูมิภาค ของหมู่ ๓ หากไม่มีน้ำประปาในปีนี้บ้านกระโตนคุ้มบ้านไร่ริมบึงคงลำบากมากเนื่องจากน้ำในบึงน้อย ประมาณน้ำฝนน้อยด้วยในปีที่ผ่านมาส่วนปีนี้หมู่ ๓ ไม่ลำบากเรื่องน้ำประปาแล้วขอขอบคุณมากครับ

ส.อบต.ม.๑๑ ผมนายสุวรรณ มะปะโท สมาชิกสภาองค์การบริหารส่วนตำบลประทายหมู่ที่ ๑๑ คลองส่งน้ำหมู่ ๑๑ ชำรุดไม่ทราบว่าเราสามารถซ่อมแซมได้หรือไม่ อยากให้ซ่อมแซมให้ก่อนฤดูฝน

ส.อบต.ม.๕ ผมนายศักดิ์ดา มีกรอบทอง สมาชิกองค์การบริหารส่วนตำบลประทายหมู่ที่ ๕ ขอขอบคุณสำหรับการขยายเขตไฟฟ้าซอยนายบอด ไฟฟ้าส่วนภูมิภาคได้ขยายให้เรียบร้อยแล้ว ขอบคุณท่านผู้บริหาร ท่านสมาชิกสภาทุกท่านที่เห็นความสำคัญในส่วนนี้ขอบคุณครับ

ส.อบต.ม.๑๐ ผมนายพิชิต สมน้อย สมาชิกสภาองค์การบริหารส่วนตำบลประทายหมู่ที่ ๑๐ ถนนในหมู่บ้านหันเตยชำรุดเนื่องจากน้ำกัดเซาะดินทำให้ถนนคอนกรีตเป็นโพรง หากไม่ซ่อมแซมอาจทำให้เกิดความเสียหายมากกว่านี้ได้ ขอให้ท่านผู้บริหารได้พิจารณาในส่วนนี้ด้วยครับ

ส.อบต.ม.๙ ผมนายพุฒ ภูคำศักดิ์ สมาชิกองค์การบริหารส่วนตำบลประทายหมู่ที่ ๙ บ้านนางิ้วอยากให้องค์การบริหารส่วนตำบลประทาย สูบน้ำเข้าสระประปาประจำหมู่บ้านเนื่องจากน้ำในสระประปาเหลือน้อยหากไม่สูบน้ำเข้าสระชาวบ้านจะได้รับความเดือดร้อนเพราะไม่มีน้ำในการอุปโภค-บริโภคในครัวเรือนครับ

รองนายกฯ ผมนายบุญช่วย พลศรี รองนายกองค์การบริหารส่วนตำบลประทาย อยากให้สมาชิกทุกท่านได้ดูแลปัญหาความเดือดร้อนภายในหมู่บ้านของท่านเพื่อช่วยกันแก้ไขปัญหาให้กับประชาชนในหมู่บ้านได้ทันท่วงที ผมขอแจ้งข่าวดีสำหรับตำบลประทายของเราเรื่องบึงกระโตน ผู้ว่าราชการจังหวัดนครราชสีมาได้อนุมัติงบประมาณให้กับชลประทานในการขุดลอกบึงกระโตน เป็นเงินยี่สิบล้านบาท เน้นพื้นที่บริเวณ บ้านหนองโน หมู่ที่ ๔ บ้านบึงกระโตน หมู่ที่ ๘ และบ้านนางิ้ว หมู่ที่ ๙ ซึ่งขณะนี้กำลังหาที่ทิ้งดินสำหรับโครงการดังกล่าวเน้นที่สาธารณะ

เลขานายกฯ ผมนายชาญ ฮุยสุสดี เลขานายกองค์การบริหารส่วนตำบลประทาย ก่อนอื่นต้องขอขอบคุณอีกครั้งสำหรับการขยายเขตไฟฟ้าให้กับบ้านถนนโพธิ์ และขอแจ้งเรื่องที่กระผมไปประชุมแทนท่านนายกของกรมทรัพยากรน้ำ เรื่องขอรับการสนับสนุนโครงการ การขอให้ทำโครงการเข้าเสนอเพื่อพิจารณาช่วยเหลือและนำเข้าแผนของกรมทรัพยากรน้ำในครั้งนี้ตำบลประทายเราได้เสนอโครงการทำฝายน้ำล้นโดยร่วมกับตำบลหนองพลวง นำเสนอเข้ากรมทรัพยากรน้ำภาค ๕ เพื่อแก้ไขปัญหาภัยแล้งผมอยากเห็นบ้านถนนโพธิ์สมบูรณ์เหมือนหมู่บ้านอื่นๆ

นายก อบต. ดิฉันนางฐิติรัตน์ เรืองกิจวัฒน์ นายกองค์การบริหารส่วนตำบลประทาย ตามที่ทุกท่านได้ทราบตำบลประทายเราได้ขุดลอกเลิงอีซา และมีโครงการน้ำพลังแสงอาทิตย์ตั้งอยู่บริเวณฝั่งของเลิงอีซา และขณะนี้ได้มีการทำแพเพื่อพัฒนาเป็นแหล่งท่องเที่ยวเพื่อเพิ่มรายได้ให้กับราษฎรภายในตำบลหมู่บ้านเรา เพื่อความเป็นระเบียบเรียบร้อยองค์การบริหารส่วนตำบลจะเชิญผู้ประกอบการมาประชุมเรื่องการบริหารจัดการเลิงอีซาเราในวันที่ ๑๐ พฤษภาคม ๒๕๖๒ ณ ห้องประชุมสภาองค์การบริหารส่วนตำบลประทาย

ปิดประชุมเวลา ๑๒.๐๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ศักดิ์ดา มีกรอบทอง กรรมการตรวจรายงานการประชุม

 (นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม ลงชื่อ ธนาคม สียางนอก กรรมการตรวจรายงานการประชุม

 (นายพุฒ ภูคำศักดิ์) (นายธนาคม สียางนอก)

สมาชิกสภาองค์การบริหารส่วนตำบล หมู่ที่ ๙ สมาชิกสภาองค์การบริหารส่วนตำบล หมู่ที่ ๖